En middelsstor, avlang, matt svart trebukk, pronotum er mer eller mindre rødoransje, dekkvingene kan ha blålig metallglans. Antennene er tynne, omtrent så lange som kroppen hos hunnen, betydelig lengre hos hannen. Pronotum er avrundet sekskantet, litt bredere enn langt, varierende fra ensfarget rødoransje til svart med oransje sideflekker. Dekkvingene er jevnbrede. Beina er lange og tynne.